Ningsin pan mana
Ningsin pan mana
时间:2010-08-19 00:00:00 来源:德宏团结报
Ka ai: Maji Lama Hkon Ra
Jan Hkohkam wa
Ja palong sumro la nna
Tsomhtum nampan ra lata poi sa
Ja palong a ningja gabrim ai gata
Nampu nampan ni tsom dik hkra shakya la
Jan Hkohkam a shingni hkap gashun shakap nga
Ningsin pan chyu sha
Yong a makau ko agatsi sha nga nga
Jan Hkohkam wa
Tsit ai hpe ra na zon nga
Hkye ai hpe she sharong na zon mung nga
Mang ai hpe she bai myit shang mat na zon mung anga wa
Langai hpe gang dun la
Langai hpe bai pon gayep rai nna
Nampan yong a magyep lu shakap la
Ningsin pan hpe sha
Shi ndum yu nga
Jan Hkohkam wa
Gara pan hpe grau myit kap ai malap kau nna
Hpotni bai sa na
Nga sha tsun kau da
Nampu nampan ni tsomhtap buhpun hking ro gabai kau nna
Abut aye rai nga jong nga
Ningsin pan chyu sha
Shi a manam n ngot bat
Nampan wang ting aningtsing nga
Manang jan ni shi hpe jahpoi n ma
Jan Hkohkam pyi wa mat sayang wa
Ningsin pan mana!
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
quy_Latn quy_Latn zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn mri_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn quy_Latn ltg_Latn kac_Latn kac_Latn kac_Latn kac_Latn